
BIROULUI  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.44/2011 privind măsuri economico-financiare la nivelul unor operatori economici, trimis spre dezbatere în fond, în procedură de urgenţă, cu adresa nr. PL-x 412 din 20 iunie 2011, înregistrată sub nr. 21/191 din 22 iunie 2011, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
PREŞEDINTE

                                                       Mihai  TUDOSE

  RAPORT 

asupra proiectului de Lege pentru aprobarea Ordonanţei de urgenţă a Guvernului nr.44/2011 privind măsuri 
economico-financiare la nivelul unor operatori economici
                    În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.44/2011 privind măsuri economico-financiare la nivelul unor operatori economici, trimis cu adresa nr. PL-x 412 din 20 iunie 2011, înregistrată sub                   nr. 21/191 din 22 iunie 2011.


Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de lege în şedinţa din 14 iunie 2011.
Consiliul Legislativ a avizat favorabil iniţiativa legislativă, conform avizului  nr.488 din 29 aprilie 2011.

Comisia juridică, de disciplină şi imunităţi a avizat favorabil proiectul de lege, conform avizului                                     nr. 31/650 din 4 iulie 2011. 

Comisia pentru muncă şi protecţie socială a avizat favorabil iniţiativa legislativă, conform avizului                               nr. 27/343 din 1 septembrie 2011. 

Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr.44/2011 privind măsuri  economico-financiare la nivelul unor operatori economici, în sensul ca bugetele de venituri şi cheltuieli să fie însoţite de anexe din care să rezulte fundamentarea indicatorilor economico-financiari şi anume: planul de investiţii, planul de achiziţii, situaţia datoriilor, precum şi programe de reducere a arieratelor până la stingerea totală a acestor obligaţii, cu interzicerea acumulării de noi arierate.
Iniţiativa legislativă are în vedere şi asigurarea condiţiilor aplicării strategiei fiscal-bugetare în vederea îndeplinirii obiectivelor de perspectivă, fapt pentru care prin acesta se reglementează elaborarea bugetelor de venituri şi cheltuieli pentru anul curent şi a bugetelor estimative pentru următorii 2 ani.

De asemenea, proiectul de lege propune prevederi pentru responsabilizarea conducerii operatorilor economici în respectarea prevederilor ordonanţei, fiind stabilite şi sancţiuni pentru nerespectarea lor.

Totodată, prin prezenta iniţiativă legislativă se prevede modificarea art. VI din                                                     Ordonanţa de urgenţă a Guvernului nr. 55/2010 privind unele măsuri de reducere a cheltuielilor publice, aprobată cu modificări prin Legea nr. 33/2011, cu modificările ulterioare, motivat de faptul că societăţile fmanciar-bancare şi de asigurări la care statul este acţionar unic sau majoritar sunt societăţi care îşi desfăşoară activitatea într-un mediu înalt concurenţial, iar investiţiile în schimbarea imaginii lor sunt imperios necesare pentru a ţine pasul cu permanentele schimbări şi acţiuni de acumulare de cotă de piaţă şi clientelă. 
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege mai sus menţionat în şedinţa din                                      6 septembrie 2011. 
La dezbaterea acestei iniţiative legislative au fost prezenţi, în calitate de invitaţi, din partea Ministerului Finanţelor Publice, doamna Elena Ianda – director general, iar din partea Ministrului Administraţiei şi Internelor, domnul Daniel Marinescu - director.
La lucrările Comisiei pentru politică economică, reformă şi privatizare au fost prezenţi 20 deputaţi din totalul de 21 membri.    
          În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege pentru aprobarea Ordonanţei de urgenţă a Guvernului nr.44/2011 privind măsuri economico-financiare la nivelul unor operatori economici, cu amendamentele admise, care sunt redate în Anexa la prezentul raport. 

În raport cu obiectul şi conţinutul său, iniţiativa legislativă face parte din categoria legilor ordinare.                                                                                                                                                                                      
                  PRESEDINTE      


                                                                                     SECRETAR                                                                                                                                                                                                            


                          
                                                                

                 Mihai TUDOSE                                                                                                         Marin ALMĂJANU     
ANEXĂ
AMENDAMENTE ADMISE:

	Nr.
crt.
	Text OUG nr.44/2011
	Text Senat


	Text propus de Comisie

(autorul amendamentului)
	Motivarea amendamentelor propuse

	1. 
	
	       LEGE
pentru aprobarea Ordonanţei de urgenţă a Guvernului nr.44/2011 privind măsuri                        economico-financiare la nivelul unor operatori economici

	   Nemodificat.

	

	2. 
	
	Articol unic.- Se aprobă Ordonanţa de urgenţă a Guvernului nr.44 din 29 aprilie 2011 privind măsuri economico-financiare la nivelul unor operatori economici, publicată în Monitorul Oficial al României, Partea I, nr.333 din 13 mai 2011.


	Articol unic.- Se aprobă Ordonanţa de urgenţă a Guvernului nr.44 din 29 aprilie 2011 privind măsuri economico-financiare la nivelul unor operatori economici, publicată în Monitorul Oficial al României, Partea I, nr.333 din 13 mai 2011, cu următoarea modificare.
Autor: Comisia economică

	

	3. 
	Ordonanţa de urgenţă privind măsuri economico-financiare la nivelul unor operatori economici 
	
	Titlul Ordonanţei de urgenţă se modifică şi va avea următorul cuprins:

Ordonanţa de urgenţă privind măsuri  economico-financiare                  aplicabile operatorilor economici prevăzuţi în Ordonanţa de urgenţă a Guvernului  nr. 79/2008 şi pentru modificarea Ordonanţei de urgenţă a Guvernului                                   nr. 55/2010 privind unele măsuri de reducere a cheltuielilor publice
Autor: Comisia economică

	Pentru redarea corectă a conţinutului reglementării.

	4. 
	Art. I. - Ordonanţa de urgenţă a Guvernului nr. 79/2008 privind măsuri economico-financiare la nivelul unor operatori economici, publicată în Monitorul Oficial al României, Partea I, nr. 465 din       23 iunie 2008, aprobată cu modificări şi completări prin Legea nr. 203/2009, cu modificările ulterioare, se modifică şi se completează după cum urmează:


	
	Nemodificat.
	

	5. 
	1. După articolul 5 se introduce un nou articol, articolul 51, cu următorul cuprins:
 „Art.51. - Conducătorii operatorilor economici prevăzuţi la art. l au obligaţia să transmită Ministerului Finanţelor Publice lunar, trimestrial sau ori de câte ori este nevoie fundamentări, analize, situaţii, raportări şi orice alte informaţii referitoare la indicatorii      economico-financiari din bugetele de venituri şi cheltuieli, în formatul şi la termenele stabilite prin ordin al ministrului finanţelor publice sau prin circulare."


	
	Nemodificat.
	

	6. 
	2. La articolul 6, după alineatul (1) se introduc şapte noi alineate, alineatele (2)-(8), cu următorul cuprins:
 „(2) La fundamentarea bugetelor de venituri şi cheltuieli operatorii economici prevăzuţi la art. 1 vor avea în vedere următoarele:

a) elaborarea bugetelor de venituri şi cheltuieli în condiţii de eficienţă;

b) reducerea arieratelor;

c) reducerea pierderilor şi a subvenţiilor din exploatare;

d) respectarea politicii salariale a Guvernului.
(3) în situaţia în care gradul de realizare a veniturilor proprii programate în bugetele de venituri şi cheltuieli, calculat ca raport procentual între încasări şi program, în fiecare din ultimii doi ani a fost mai mic de 90%, fundamentarea veniturilor proprii pentru anul curent va fi cel mult la nivelul realizărilor din anul precedent.
(4) Cheltuielile totale, inclusiv cele aferente fondului de salarii, reprezintă limite maxime ce nu pot fi depăşite. Rectificarea bugetelor de venituri şi cheltuieli în sensul majorării cheltuielilor se face în limita veniturilor încasate peste nivelul programat.

(5) În programele de reducere a arieratelor se prevăd distinct sursele destinate stingerii arieratelor, astfel încât valoarea acestora înregistrată la sfârşitul anului anterior să fie achitată în totalitate în anul în curs.

(6) Programele de achiziţii de bunuri şi servicii pentru desfăşurarea activităţii se fundamentează pe baza cheltuielilor aprobate prin bugetul de venituri şi cheltuieli, iar în execuţie angajamentele legale vor fi făcute ţinându-se seama de posibilităţile reale de încasare a veniturilor programate.

(7) Programele de investiţii şi dotări se fundamentează în limita surselor legale de finanţare a acestora.

(8) Conducătorii ministerelor, organelor administraţiei publice centrale sau ale administraţiei publice locale, după caz, precum şi ai altor instituţii publice supun spre aprobare Guvernului, respectiv autorităţilor deliberative ale administraţiei publice locale, după caz, proiectele bugetelor de venituri şi cheltuieli ale operatorilor economici din subordine, autoritate, coordonare sau din portofoliu, pentru anul curent, precum şi estimări pentru următorii 2 ani, însoţite de următoarele anexe:

a) repartizarea pe trimestre a indicatorilor economico-financiari pentru anul curent;

b) programul de investiţii, detaliat pe surse de finanţare;

c) programul de reducere a stocurilor de materii prime, materiale, obiecte de inventar şi piese de schimb, produse finite;

d) programe de reducere a arieratelor;

e) situaţia datoriilor rezultate din împrumuturile contractate cu scadenţă în anul curent."


	
	Nemodificat.
	

	7. 
	3. La articolul 7, alineatul (1) se modifică şi va avea următorul cuprins:
 „Art. 7. - (1) Fundamentarea cheltuielilor de natură salarială prevăzute în bugetele de venituri şi cheltuieli ale operatorilor economici, se va face pe baza indicelui de creştere a câştigului salarial mediu brut lunar, care nu va putea fi mai mare de 60% din indicele de creştere a productivităţii muncii, calculat în unităţi valorice comparabile sau în unităţi fizice, după caz. Câştigul salarial mediu brut lunar se determină luând în calcul salariul de bază, sporurile, precum şi bonificaţiile şi bonusurile în bani şi/sau în natură acordate în condiţiile legii."
	
	Nemodificat.
	

	8. 
	4. La articolul 7, după alineatul (6) se introduce un nou alineat, alineatul (7), cu următorul cuprins:
„(7) Prevederile art. 6 alin. (2), (3) şi (8) şi ale art. 7 alin.(l) se aplică începând cu faza de elaborare a bugetelor de venituri şi cheltuieli aferente anului 2012."


	
	Nemodificat.
	

	9. 
	5. După articolul 8 se introduc două noi articole, articolele 81 şi 82, cu următorul cuprins:
 „Art.81. - Controlul respectării indicatorilor economico-financiari aprobaţi prin bugetele de venituri şi cheltuieli ale operatorilor economici nominalizaţi la art. l se face de către organele de control financiar ale Ministerul Finanţelor Publice.

Art.82. -(1) Constituie contravenţie următoarele fapte:

a) nerespectarea programului de reducere a arieratelor;
b) nerespectarea programului de reducere a stocurilor de materii prime, materiale, obiecte de inventar şi piese de schimb, produse finite, aprobat prin bugetul de venituri şi cheltuieli;

c) depăşirea în structură a nivelului de cheltuieli aprobat prin bugetul de venituri şi cheltuieli;

d) nerespectarea prevederilor art.51.
(2) Contravenţiile prevăzute la              alin. (l) se sancţionează cu amendă de la 5.000 lei la 10.000 lei.
(3) Organele de control ale Ministerului Finanţelor Publice prin aparatul propriu şi/sau al Agenţiei Naţionale de Administrare Fiscală sunt abilitate să constate contravenţiile de la alin. (l) şi să aplice sancţiunea prevăzută la                 alin. (2) conducătorilor operatorilor economici nominalizaţi la art. 1.
(4) Prin derogare de la dispoziţiile art. 8 alin. (4) din Ordonanţa Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, sumele încasate conform prevederilor alin. (2) se fac venit la bugetul de stat.
(5) Contravenţiilor prevăzute la alin. (l) le sunt aplicabile dispoziţiile Ordonanţei Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare."

	
	Nemodificat.
	

	10. 
	Art. II. - Articolul VI din Ordonanţa de urgenţă a Guvernului nr.55/2010 privind unele măsuri de reducere a cheltuielilor publice, publicată în Monitorul Oficial al României, Partea I, nr. 425 din                24 iunie 2010, aprobată cu modificări prin Legea nr.33/2011, se modifică şi va avea următorul cuprins:

„Art. VI. - (1) Prevederile art.24 din Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, aprobată prin Legea nr.227/2009, cu modificările şi completările ulterioare, se aplică în mod corespunzător şi operatorilor economici cărora le sunt aplicabile prevederile Ordonanţei de urgenţă a Guvernului nr. 79/2008 privind măsuri economico-financiare la nivelul unor operatori economici, aprobată cu modificări şi completări prin Legea nr. 203/2009, cu modificările ulterioare.

    (2) În cazuri temeinic justificate, la solicitarea ordonatorilor principali de credite pentru operatorii economici din subordinea, coordonarea sau sub autoritatea acestora, Guvernul poate aproba prin Memorandum achiziţionarea unor bunuri şi servicii de natura celor prevăzute la art. 24 alin. (l) din Ordonanţa de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare."

	
	Nemodificat.
	

	11. 
	Art. III. - Prezenta Ordonanţă de urgenţă intră în vigoare în                       10 zile de la data publicării în Monitorul Oficial al României, Partea I.

	
	Nemodificat.
	











PAGE  
8

